**ANUNŢ PRIVITOR LA ORGANIZAREA UNEI PROCEDURI DE SELECŢIE PARTENERI**

În conformitate cu prevederile art. 24 din OUG 64/2009 cu modificările şi completările ulterioare, aprobată cu modificări prin Legea nr. 362/2009 şi ale art. 35 din HG nr. 218/2012, pentru aprobarea Normelor metodologice de aplicare a prevederilor Ordonanţei de urgenţă a Guvernului nr. 64/2009 privind gestionarea financiară a instrumentelor structural şi utilizarea acestora pentru obiectivul convergenţă,

Universitatea din Oradea, cu sediul în Str. Universității nr. 1, Oradea, anunţă **organizarea unei proceduri de selecţie pentru încheierea unui Acord de Parteneriat cu entităţi de drept privat,** înfiinţate în baza OG nr. 26/2000 cu privire la asociaţii şi fundaţii sau ale Legii nr. 21/1924 pentru persoanele juridice, asociaţii şi fundaţii, în vederea depunerii unei cereri de finanţare pe Programul Operaţional Sectorial Dezvoltarea Resurselor Umane (POSDRU), Axa prioritară 1 „Educaţia şi formarea profesională în sprijinul creşterii economice şi dezvoltării societăţii bazate pe cunoaştere”, Domeniul Major de Intervenţie (DMI) 1.2. „Calitate în învăţământul superior”.

Cerinţele generale pe care trebuie să le îndeplinească partenerul pentru a fi selectat în vederea constituirii parteneriatului pentru depunerea cererilor de finanţare pentru viitoarele proiecte POSDRU sunt specificate în Ghidurile AM POSDRU: Ghidul solicitantului – Condiţii Generale şi Condiţii Specifice (DMI) 1.2. „Calitate în învăţământul superior”.

Obiectivul si titlul proiectului este: “Extinderea utilizării TIC în activităţile de predare/învăţare, management documente si cercetare, respectiv şi planificare în învăţământul superior, inclusiv e-learning”.

Activităţile principale ale proiectului:

1. Introducerea/extinderea utilizării TIC în activităţile de predare/învăţare şi planificare în învăţământul superior, inclusiv e-learning;
2. Dezvoltarea şi implementarea soluţiilor/instrumentelor software pentru îmbunătăţirea proceselor şi activităţilor educaţionale cu privire la “Managementul calitatii” prin posibilitatea definirii si gestionarii indicatorilor de calitate intr-un sistem integrat disponibil “on-line” pentru toti factorii implicati in procesul educational.
3. Dezvoltarea şi implementarea soluţiilor/instrumentelor software pentru îmbunătăţirea proceselor şi activităţilor “on-line” cu privire la “Managementul documentelor”

Condiţii generale de eligibilitate:

* Partenerul trebuie să respecte regulile generale de eligibilitate menţionate în Ghidul Solicitantului – Condiţii generale, subcapitolul 3.1

Condiţii specifice:

* Activitate relevantă, dovedită de fişa partenerului, semnată şi ştampilată de reprezentantul legal al instituţiei, în domeniul informaticii;
* Experienţă de minim 2 ani în implementarea de proiecte finanţate din fonduri nerambursabile, în calitate de solicitant sau partener, cu menţionarea a cel puţin un proiect şi numărul contractului de finanţare aferent.
* Partenerii desfăşoară activităţi relevante în cadrul proiectului şi au în obiectul de activitate al instituţiei pe care o reprezintă şi activitatea/activităţile din cadrul proiectului pentru care au rol de parteneri.

Partenerii pot fi implicaţi în implementarea proiectului prin furnizare de expertiză, resurse umane, resurse materiale, participare la finanţarea proiectului. Aspectele legate de implicare vor fi negociate cu entitatea selectată.

Organizaţiile interesate să participe la selecţie vor depune Fişa Partenerului, Scrisoarea de intenţie, documentul care atestă personalitatea juridică, în plic sigilat, cu menţiunea: „Pentru selecţia de parteneri în proiectul „ Extinderea utilizării TIC în activităţile de predare/învăţare, management documente si cercetare, respectiv şi planificare în învăţământul superior, inclusiv e-learning” **in cadrul Universitatii din Oradea**”, la Registratura Universității din Oradea, Str. Universității nr. 1, Oradea, până la data de 25 iulie 2013, ora 12.

Propunerile de parteneriat eligibile vor fi analizate şi selectate de către o comisie de evaluare numită în acest sens de către conducerea universităţii. Universitatea îşi rezervă dreptul de a solicita orice informaţii sau documente considerate relevante pe parcursul procesului de analiză şi selecţie, iar refuzul nejustificat de prezentare a acestora în termenul comunicat, poate conduce la excluderea entităţii din procedură.

Pe parcursul analizei şi selecţiei se vor acorda punctaje de la 1 la 100, după cum urmează:

* Pentru activitate relevante în domeniul informaticii – de la 1 la 40 de puncte;
* Pentru experienţă în implementarea proiectelor – de la 1 la 30 de puncte;
* Pentru experienţă în implementarea proiectelor similare cu cel care face subiectul selectiei de la 1 la 30 de puncte.

Entitatea care va obţine cel mai mare punctaj (prin insumare) va fi selectată ca partener.

Rezultatul selecţiei va fi publicat pe pagina de internet a universităţii, la adresa:

<https://www.uoradea.ro/Surse+de+finan%C5%A3are&structure=Managementul+cercetarii>.

Pentru informaţii suplimentare vă rugăm să ne contactaţi la tel. 0752 188 218 e-mail: depopescu@uoradea.ro